
Da li je zabranjeno uzimati više datula iz posude kada iz nje jede nekoliko ljudi?


* 
* 
* 
* 
* 
* 
* 

 
Da li je zabranjeno uzimati više datula iz posude kada iz nje jede nekoliko ljudi?

Džebela je kazivao: “Bili smo u Medini s nekim ljudima iz Iraka i zadesila nas je gladna godina, pa nam je Ibnuz-Zubejr dijelio datule. Tada je pokraj nas naišao Ibn Omer, radijallahu anhu, i rekao: ‘Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je da čovjek uzime dvije hurme odjednom, osim ako mu dozvoli onaj ko polaže pravo na iste te hurme.”‘


Propisi u vezi s poglavljem


Prvo, zabranjeno je da čovjek uzme više datula odjednom bez dozvole onih koji jedu s njim, jer je u tome svojevrsna prevara svog saputnika, odnosno suvlasnika iste te hrane.


Drugo, neki učenjaci ovu zabranu ograničavaju na pomanjkanje hrane i gladne godine. Međutim, u obzir se uzima općenitost teksta, a ne posebnost povoda. Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** nema posebnog povoda na koji bi se odnosio, pa da možemo kazati da je u nestašici zabranjeno, a u izobilju dozvoljeno da čovjek uzima iz posude dvije datule odjednom. Naime, hadis je izrečen zato da se spriječe nepravda i obmana i da se lijepo osjećaju oni koji jedu, te da se ljudi ne uče pohlepi i sebičnosti.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


